text: Politikere: Broen over Kielerkanalen er for slidt!
  20 maj 2014 kl. 12.23
  65 % af den danske vareeksport går via Kielerkanalen. Derfor vil syddanske politikere have en ny forbindelse, der kan erstatte den gamle og slidte bro.
  Motorvejsbroen over Kielerkanalen er i så slidt, at den højst kan holde 12 år endnu.
  Derfor skal vi i gang med at bygge en ny, er politikere nord og syd for grænsen enige om. 
  Helst en kombineret vej- og baneforbindelse.
  - Jyllandskorridoren er en central trafikforbindelse. Ikke bare for vores mange eksportvirksomheder, men for hele Skandinavien. Og en fremtidssikret forbindelse over Kielerkanalen er helt essentiel i den sammenhæng. Derfor hilser Trekantområdet planerne meget velkomne og støtter op om en kombineret løsning over Kielerkanalen, siger Jørn Pedersen, formand for Trekantområdet og borgmester i Kolding.
  